section_heading: Objava
paragraph_text: Minutes to Midnight je nekoliko puta odgađan za objavu. Prvi rok izdavanja bio je dogovoren za ljeto 2006., a zatim početkom 2007. U rujnu 2006. tijekom jednog intervjua frontman grupe Mike Shinoda je izjavio kako sastav barata s preko 100 potencijalnih pjesama za album, te da je potrebno suziti taj izbor. Linkin Park je u ljeto 2006. svirao na "Summer Sonic-u" u Japanu, te se tamo predstavio s novom pjesmom "Qwerty", koje se nije našla na "Minutes to Midnight-u", nego na LPU 6 CD-u samo za fanove. LPU 6 objavljen je 5. prosinca, a spomenuta pjesma "Qwerty" se na CD-u nalazi u demonstracijskoj i koncertnoj verziji. Prvi singl s albuma "Minutes to Midnight" bio je "What I've Done", izdan 2. travnja 2007., te se probio na broj jedan "US Modern Rock" ljestvice. Pjesme "Given Up", "What I've Done" i "No More Sorrow" su bile prve live izvedene pjesme s novog albuma 28. travnja 2007. u Berlinu. Uslijedila je i pjesma "Bleed It Out" koja je premjerno izvedena u show-u "Saturday Night Live" 12. svibnja.